Інтэрнэт-крама

Інтэрнэт-крама, або анлайн-крама () — сайт, праз які юрыдычная асоба ажыццяўляе гандаль таварамі або паслугамі праз сетку Інтэрнэт. Дазваляе карыстальнікам анлайн, праз браўзер або мабільную праграму, ствараць заказы на тавары. Для аплаты заказу анлайн-крамы звычайна прапануюць некалькі спосабаў, сярод іх аплата наяўнымі грашыма пры атрыманні заказу, банкаўскай карткай або праз электронныя плацежныя сістэмы, такія як АРІП або PayPal.

Анлайн-крама можа быць дапаўненнем да стацыянарнай крамы ці сеткі крам. Напрыклад, анлайн-крамы маюць такія кампаніі як IKEA, Walmart і Victoria’s Secret. Або наадварот, стацыянарныя крамы могуць з'явіцца ўжо пасля развіцця анлайн-крамы, як гэта адбылося з беларускай кампаніяй OZ.

У розных краінах продаж тавару анлайн мае пэўныя абмежаванні. Так, у Беларусі забаронены продаж алкаголю і тытунёвых вырабаў праз Інтэрнэт. У іншых краінах забарона распаўсюждваецца таксама на зброю, ювелірныя вырабы і іншыя рэгуляваныя тавары.

Анлайн-маркетплэйс () вельмі падобны да анлайн-крамы сваёй функцыянальнасцю. Аднак розніца паміж імі ў тым, што праз маркетплэйс гандаль ажыццяўляе мноства прадпрымальнікаў і пастаўшчыкоў. Маркетплэйс не валодае таварам, ён выступае пляцоўкай для размяшчэння аб'яў і дае гандлярам просты спосаб атрымання аплаты за тавар. Сусветна вядомыя такія маркетплэйсы як Amazon.com, EBay і AliExpress. У Беларусі дзейнічаюць Onliner.by, Wildberries і Ozon.

 Гл. таксама 
 21vek.by